Kommissionens forordning (EF) nr. 1847/2003

af 20. oktober 2003

om foreløbig tilladelse til en ny anvendelse af et tilsætningsstof og permanent tilladelse til et allerede tilladt tilsætningsstof til foderstoffer

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/524/EØF af 23. november 1970 om tilsætningsstoffer til foderstoffer(1), senest ændret ved Kommissionens direktiv 2003/7/EF(2), særlig artikel 3, artikel 9d, stk. 1, og artikel 9e, stk. 1, og

ud fra følgende betragtninger:

(1) I direktiv 70/524/EØF er det fastsat, at nye anvendelser af allerede tilladte tilsætningsstoffer forudsætter en EF-tilladelse.

(2) For så vidt angår tilsætningsstoffer, der er omhandlet i bilag C, del II, i direktiv 70/524/EØF, som omfatter enzymer, kan der gives foreløbig tilladelse til nye anvendelser af et tilsætningsstof til foderstoffer, såfremt betingelserne i direktivet er opfyldt, og det ud fra de foreliggende resultater med rette kan formodes, at stoffet har én af de virkninger, der er omhandlet i direktivets artikel 2, litra a), når det anvendes i foder. Gyldighedsperioden for den foreløbige tilladelse kan ikke være over fire år.

(3) Det enzym, der er omhandlet i bilag I ("enzymet"), blev første gang midlertidigt tilladt til slagtekyllinger ved Kommissionens forordning (EF) nr. 1436/98(3) efter positiv udtalelse fra Den Videnskabelige Komité for Foder, navnlig om sikkerheden ved produktet. Den foreløbige tilladelse til tilsætningsstoffet blev med Kommissionens forordning (EF) nr. 2200/2001(4) forlænget til den 30. juni 2004.

(4) Producenten har forelagt nye oplysninger til støtte for ansøgningen om udvidelse af tilladelsen til at anvende enzymet til at omfatte slagtekalkuner.

(5) Vurderingen af ansøgningen om tilladelse til den nye anvendelse af enzymet viser, at alle betingelser for foreløbig tilladelse i direktiv 70/524/EØF er opfyldt.

(6) Den Videnskabelige Komité for Foder afgav den 27. marts 2003 en positiv udtalelse om sikkerheden ved det pågældende enzym til slagtekalkuner på de betingelser, der er beskrevet i denne forordning.

(7) I direktiv 70/524/EØF er det fastsat, at tilsætningsstoffer, der er omhandlet i direktivets bilag C, del II, kan tillades uden tidsbegrænsning, hvis betingelserne i artikel 3a er opfyldt.

(8) Den mikroorganisme, der er omhandlet i bilag II ("mikroorganismen"), blev første gang midlertidigt tilladt ved forordning (EF) nr. 1436/98 efter positiv udtalelse fra Den Videnskabelige Komité for Foder, navnlig om sikkerheden ved produktet. Den foreløbige tilladelse til mikroorganismen blev med forordning (EF) nr. 2200/2001 forlænget til den 30. juni 2004.

(9) Producenten har forelagt nye oplysninger til støtte for ansøgningen om tilladelse uden tidsbegrænsning til anvendelse af mikroorganismen.

(10) Vurderingen af ansøgningen om tilladelse til ny anvendelse af den pågældende mikroorganisme viser, at alle betingelserne for en tilladelse uden tidsbegrænsning i henhold til direktiv 70/524/EØF er opfyldt.

(11) Den Videnskabelige Komité for Foder afgav den 2. december 2002 en positiv udtalelse om effektiviteten af mikroorganismen på visse betingelser, som er beskrevet i denne forordning.

(12) Anvendelse af enzymet til slagtekalkuner bør således tillades i en periode på fire år, og anvendelse af mikroorganismen til smågrise med en vægt på op til 35 kg bør tillades uden tidsbegrænsning.

(13) Vurderingen af de to ansøgninger viser, at der kræves bestemte procedurer for at beskytte arbejdstagere mod at blive udsat for enzymet og mikroorganismen. En sådan beskyttelse er dog sikret ved anvendelse af Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet(5).

(14) De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

UDSTEDT FØLGENDE FORORDNING:

Artikel 1

Det tilsætningsstof, der tilhører gruppen "enzymer", og som er opregnet i bilag I, tillades anvendt som tilsætningsstof til foderstoffer på de i nævnte bilag fastsatte betingelser.

Artikel 2

Det tilsætningsstof, der tilhører gruppen "mikroorganismer", og som er anført i bilag II, tillades anvendt som tilsætningsstof til foderstoffer på de i nævnte bilag fastsatte betingelser.

Artikel 3

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. oktober 2003.

På Kommissionens vegne

David Byrne

Medlem af Kommissionen

(1) EFT L 270 af 14.12.1970, s. 1.

(2) EFT L 22 af 25.1.2003, s. 28.

(3) EFT L 191 af 7.7.1998, s. 15.

(4) EFT L 299 af 15.11.2001, s. 1.

(5) EFT L 183 af 29.6.1989, s. 1.

BILAG I

">TABELPOSITION>"

BILAG II

">TABELPOSITION>"